HDPyî seba ke tecrîdê vera Rayberê Şarê Kurdî Abdullah Ocalanî bêro wedaritene û cade tede pêvînayîş bêro kerdene 21ê kanûne de Wezîrîya Edaletî de dest pê çalakîye kerdbî.
Çalakîya bidore roja diyîne de hetê Wekîlanê HDPyî Feleknase Uca, Gulîstane Kili. Koçyîgît, Serpîle Kemalbay, Dîlane Dîrayet Taşdemîr, Nurane Îmîr, Abdullah Koç, Şevîne Coşkun û Erdal Aydemîrî ra yena kerdene
Wekîlan dowîzê bi nuşteyê 'Wa huqûq Îmrali de bêro caardene', 'tecrîd sûcê vera merdimatîye yo', 'Şer û tecrîdî rê bes o', 'Wa avûkatî şorê Îmrlaiyî' akerdî.
Wekîlanê HDPyî 21ê kanûne de bi armancê wedaritişê tecrîdî û pêvînayîşê bi Rayberê Şarê Kurdî verê Wezîrîya Edaletî de dest pê çalakîya roniştişî kerdbî. Çalakîye verê wezîrîye de dewam kena. Wekîlî do her roje di saetan verê wezîrîye de bibê.
